# Sent Antòni dau Cairet

Sent Antòni deu Cairet (Saint-Antoine-du-Queyret en francés) es una comuna deu Vasadés istoric, en Guiana, lingüisticament gascona, administrada per lo departament de Gironda e la region de Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Sent Antòni dau Cairet :
| Ruish | Doleson | Senta Rigonda Pelagrua |
| | | Listrac de Durèsa |
| Mauriac | Sossac | |

## Toponimia

* Sent Antòni. Coma l'òrdre deus Antonins i fondèt au sègle XII, un espitau-ospici per los pelegrins, a la crosada de dus grands camins, e que los Antonins furen fondats perqué las relíquias de Sent Antòni Abat ( o lo Grand) èran supausadas garir l'ergotisme (fuec de Sent Antòni), lo Sent Antòni en question es lo fondator de l'eremetisme$^,$.
* ... dau Cairet. Vau mèi escriure, de façon pus etimologica e economica, deu Cairet : los diftongues -au- e -eu donan lo medish resultat [ɔw] en situacion pretonica (cas de l'article contractat) dens aquera partida de la Gasconha periferica. Lo mot cairet a lo sens d' « angle de terrenh, sustot sus dus camins », çò qu'es lo cas ací.
* Pouillac (Polhac ?) es una evolucion particulara de Paulius + -acu(m) (medisha origina que per Paulhac); Paulius èra lo mèste d'una villa$^,$ e -acum es la latinizacion deu sufixe gallés -aco(n). La fòrma Polhac, si es prononciada atau, sembla influenciada per la fonetica gavacha.

## Istòria

Lo siti Cassini explica que l'anciana comuna de Saint-Jean-de-Pouillac (Sent Joan de Polhac ?) es annexada a Sent Antòni dau Cairet entre 1790 e 1794. La mapa IGN mòstra ben qu'un luec nommat Pouillac es au nòrd de la comuna. Lo siti ditz tanben que Bonfiague, per Bouffiague(s), en occitan Bofiaga(s), es annexat a Sent Antòni abans 1806. Mes la mapa plaça Bouffiague dens la comuna de Pelagrua$^,$. Bofiaga(s) fut devesit entre Pelagrua e Sent Antòni o totalament restacat a Pelagrua ?

## Administracion

Lista deus cònsols successius :
| Periòde | Periòde | Identitat | Qualitat |
| març de 2011 | 2026 | Daniel Aubert | agricultor |
| març 2001 | 2011 (mòrt en foncions) | Claude Comin | |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Pelagrua; es adara deu canton de Le Réolais et Les Bastides (en francés), donc deu Reulés e de las Bastidas.

## Demografia

modificar « persona »  v · d · m 
Evolucion demografica Populacion comunala actuala (2013): 74, totala: 61 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 251 | 196 | 234 | 223 | 204 | 225 | 234 | 219 | 205 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 196 | 200 | 212 | 220 | 213 | 188 | 159 | 161 | 184 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 204 | 203 | 215 | 196 | 186 | 215 | 180 | 175 | 154 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 158 | 122 | 88 | 100 | 92 | 77 | 91 | 94 | 92 97 |
| 2009 | 2010 |
| 90 95 | 85 87 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Gironda

## Nòtas

* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 586
* 1 2 3 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 270
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 520, per Pouillac
* ↑ http://cassini.ehess.fr/cassini/fr/html/fiche.php?select_resultat=30440
* ↑ https://www.geoportail.gouv.fr/carte
* Portau de Guiana